L-Awtoritá Maltija għall-Affarijiet tal-Konsumatur u l-Kompetizzjoni ħarġet twissija dwar sistema ta’ jacuzzi li jixxokkja u li jista’ jikkawża għarqa. Il-jacuzzi li huma tal-marka Camaro Mspa mmanifatturati mill-kumpanija Oriental Recreational Products (Shanghair) Co. Ltd. Nstabu li huma riskjużi ħafna għax jistgħu jwasslu biex persuna tegħreq u tieħu xokk elettriku. L-awtorità wissiet li dan il-prodott wassal għal bosta inċidenti fatali u żiedet tgħid li l-awtoritajiet Olandiżi nnotifikawha li dan il-prodott seta’ twassal f’Malta fost pajjiżi oħrajn. L-awtorità qed tirrakkomanda lill-konsumaturi li għandhom dan il-prodott biex jieqfu jużawh u jirritornawh minn fejn xtrawh. Apparti dan tal-ħwienet qed jintalbu biex jirtiraw mis-suq dawn il-prodotti u biex javżaw lill-konsumaturi tagħhom biex jirritornawhom.